Лошыца — Вікіпэдыя

# Лошыца

### Зьвесткі зь Вікіпэдыі — вольнай энцыкляпэдыі.

Стары млын у Лошыцы

Ло́шыца — былая вёска, цяперака ўскраіна і мікрараён Менску, разьмешчаны ў паўднёвай частцы горада, ў сутоках ракі Лошыца і Сьвіслач.

## [рэдагаваць] Гісторыя

Упершыню ўзгадываецца ў «Літоўскай мэтрыцы» ў 1557 годзе. У дакумэнтах пазначаецца як некалькі маёнткаў — Лошыцкі Двор князя Талачынскага (Вялікая Лошыца), Сухая Лошыца князя Адзінцова, Лошыца Гарнастаеўская і іншыя сядзібы. Далейшымі валадарамі былі Тышкевічы, Валадковічы, Друцкія-Горскія.

Найбольшага росквіту Лошыца дасягнула за Прушынскімі ў 18–19 стагодзьдзях, калі была фактычна пабудаваная наноў сядзіба, створаны шэраг гаспадарчых будынкаў. У 1877 году маёнтак перайшоў да Яна Любанскага. А апошнім уладальнікам Лошыцы стаў ягоны сын — Яўстафій Любанскі, які ператварыў маёнтак у адну з самых перадавых гаспадарак Менскай губэрні. Менавіта пры ім быў канчаткова сфармаваны сядзібна-паркавы комплекс, які застаецца дагэтуль.

У 30-я гады 20 стагодзьдзя на тэрыторыі Лошыцы органы НКУС расстрэльвалі людзей. Расстрэлы працягнулі фашысты падчас Другой сусьветнай вайны.

У 1985 годзе вёска Лошыца была ўключаная ў межы Менску.

З 2000 году пачалося будаўніцтва новага менскага мікрараёну «Лошыца» на мяжы з МКАД, ад якой ён аддзелены вуліцай Прушынскіх. Мікрараён разлічаны на 50 тысяч жыхароў. Акрамя таго захоўваюцца кварталы індывідуальнай забудовы.

## [рэдагаваць] Спасылкі

- МГА «Гісторыка» — «Лошыцкі парк. Гісторыя і сучаснасьць»
- Шэраг артыкулаў аб гісторыі і сучаснасьці Лошыцы

Атрымана з «http://be-x-old.wikipedia.org../../../%D0%BB/%D0%BE/%D1%88/%D0%9B%D0%BE%D1%88%D1%8B%D1%86%D0%B0.html»

Катэгорыі: Менск | Вёскі Беларусі

##### Views

- Артыкул
- Гутаркі
- Бягучая вэрсія

##### Пошук